الحمد لله والصلاة والسلام على سيدنا رسول الله وبعد سلام الله عليكم ورحمته وبركاته ثم اما بعد انتهينا الى قوله تبارك وتعالى واذا قيل لهم اسجدوا للرحمن. قالوا وما الرحمن؟ انسجد لما تأمرنا وزادهم نفورا
قال الحافظ ابن كثير اي لا نعرف الرحمن. هم فعلا ما كانوش يعرفوا الرحمن الاسم بالنسبة لهم جديد جديد لانهم كانوا بيسموا الرحمن دي لبشر على انه مش من اسماء الله سبحانه وتعالى. كانوا ينكرون اي مشركي مكة طبعا
ينكرون ان يسمي الله نفسه باسمه الرحمن بدليل ان هم في صلح الحديبية شف بقى بعد كم سنة كم سنة الفترة الهجرية كلها ما فيش ما آآ السورة مكية اه بس الفترة المكية ما فيش ما هناك بقى بعد الرسول مهاجر
وجه وعمل صلح الحديبية اكتشفوا بقى ان الاسم ده من اسماء الله عز وجل وهم بيكتبوا العقد عقد الصلح يعني الرسول عليه الصلاة والسلام بيملي سيدنا علي اكتب بسم الله الرحمن الرحيم
اكتب باسم الله الرحمن الرحيم فطبعا سهيلة او اللي قاعد بيخلص العقد مع الرسول عليه الصلاة والسلام قال لا نعرف الرحمن ولا الرحيم شف بعديه لا نعرف الرحمن ولا الرحيم. ولكن اكتب ما كنت تكتب. زي ما كنت بتتعود متعود تكتب قبل كده في الرسايل
هو ما كنش بيتعود غير كده يعني. اكتب باسمك اللهم اما الرحمن الرحيم يعني اعتبره دي تزوير في الايه ها ففي الصلح ده تزول في الصلح. لا نعرف الرحمن ولا الرحيم. ولكن اكتب كما كنت تكتب باسمك اللهم
ولهذا انزل الله عز وجل قل ادعوا الله. او ادعوا الرحمن. ان يما تدعوا فله الاسماء الحسنى. واذا قيل لهم اسجدوا للرحمن قالوا وما الرحمان؟ اي لا نعرفه ولا نقر به. احنا نعرف الله
وبعدين عاوزنا بمجرد ما تقول لنا اسجد ونسجد هنا بقى السجود لطيفة جميلة قوي في مسألة السجود دي. وزادهم زادهم نفورا ايه؟ ده هم اصلا مختلفين. فلما تقول لهم اسجدوا للرحمن هم مش عارفين اسم الرحمن
فالموضوع هيخلوهم ايه يزيدو نفور يعجبني يعجبني ابن عاشور لما قال والسجود الذي امروا به سجود الاعتراف بالوحدانية. صح كده لان دول كفرة اسجدوا هم سجود السجود ده للمصلين. والرسول عليه السلام علم المسيء صلاته قال له تسجد كزا وتعمل كزا. ده راجل بيصلي
دول ما بيصلوش اصلا. دول مش اللي لسه ما دخلوش الاسلام. يبقى السجود عندهم مفهومه ايه لله بالوحدانية. قولوا لا اله الا الله تفلحوا اعترفوا الاول بالوحدانية لله. فهم ده شعار الاسلام اصلا الاعتراف بالوحدانية وبعد كده يصلوا بقى. هو كده الصح فعلا. انما هو الرسول ما كانش
مش بيكلفهم يقول لهم صل طب هم ما شهدوش اصلا هم لم يشهدوا ان لا اله الا الله هيصلوا؟ ويسجدوا؟ اه يبقى فعلا دول يطوفوا باصنام ويقدسوا اصنام ويعظموا اصنام فهم الاول يعترفوا لله بالوحدانية
وبعدين مر معنا في الصورة ان هم يعني من ناحية الوحدانية دي مرفوضة لولا ها ان صبرنا عليها ان كاد ليضلنا عن الهتنا لولا يبقى فيه فيه هنا صمود وانكار للوحدانية. ولزلك سيدنا النبي صلى الله عليه وسلم لما كان يرسل احدا من الصحابة ليدعو
الناس للاسلام كان يحط له اولوياته ويرتب له برنامج الدعوة اللي هيمشي عليه. البرنامج اللي هيمشي عليه ولزلك مش اي حد يدعو كده اي كلام في اي كلام وخلاص ويقول لك دعوة دعوة ايه
دعوة لها نزام صحح عقيدة الناس اولا وبعدين قل لهم في عبادة مطلوبة منكم الاول عقيدتهم تصحح مش اي عدد واي ناس كتيرة وخلاص وفرحانين لا لا لا واغلبهم على الشرك واغلبهم على الضلال
ونفرح بالعدد والكثرة وكل غثاء كغثاء السيل لأ. قال لسيدنا معاز كده فليكن اول ما تدعوهم اليه لما ارسلوا الى اليمن اول حاجة تدعوني شهادة ان لا اله اللي هي دي ايه؟ واذا قيل لهم ايه؟ اسجدوا. يشهدوا الاول ان لا اله الا هو ده السجود
شهد يبقى سجد. واستسلم وخضع ازا شهد ان لا اله الا الله لانه راجل على الشرك لازم الاول يشهد ان لا اله الا الله. الشاهد يبقى كده سجد. لما تيجي تقول له بقى صل واسجد دي سهلة عليه بقى. فان هم اطاعوا لذلك
ان الله افترض عليهم خمس صلوات. طب ما قطعوش خليك وراهم لما ايه ها يطيعوا لأ لما يشهدوا ان لا اله الا الله. اطاعوا انقل بقى. هم خلاص شهدوا ان لا اله الا علمهم بقى. قل لهم ان فيه خمس صلوات. صلوها علمهم
بعد كده بقى الزكاة والحاجات دي. فالمهم يعني هنا اه واذا قيل لهم اسجدوا للرحمن المقصود من السجود هنا ايه؟ ها الاقرار للهب الايه؟ بالوحدانية. قالوا انسجد لما تأمرنا؟ انت عاوزنا نترك اللي احنا
علي ونعترف بما انت عليه. بمجرد كلامك كده واضح ولا مش واضح؟ اه انسجد ليه ما تأمرنا وكمان لما قال لهم اسجدوا للرحمن زادهم ايه؟ نفورا. يبقى هم اصلا رافضين السجود الاولاني اللي هو ايه؟ الاعتراف
الوحدانية مرفوض. كمان عاوزهم يعترفوا بالوحدانية. ويعترفوا للرحمن. وهم اصلا مش عارفين مين؟ اه هو ده الانكار بقى الانكار جاي من هنا بقى فزادهم ايه؟ نفورا. زادهم نفورا. اضيف بقى كلمة حول مسألة السجود دي
وايات السجود ومفهوم السجود. لان الناس فاهماه غلط في غلط في غلط الا ما رحم ربي فمن السجود تيجي اية سجدة يقوم ساجد وخلاص كده عمل اللي عليه ويقعدوا يسألوا طب لو مش متوضي تاب وتنفع من غير القبلة ماشي
كل ده ماشي بس مش هو ده مش هو ده المراد. لان القرآن يا اخوانا فيه كم سجدة اصلا؟ ها؟ خمستاشر ستاشر اي حاجة مش كتير من ستلاف متين ستة وتلاتين. ده السجود دي حاجة كبيرة قوي. السجود ده كبير جدا
مش السجود انك تنزل وتحط على الارض وتسجد على سبعة اعزم وتقعد تسأل وفي ناحية القبلة ومش تحت القبل. طب لو مسافر طب ماشي ماشي اسأل واتعلم ما فيش ما اختلفناش بس مش هو ده المقصود. ليس المقصود منه السجود على الارض. وليس المقصود منه على
على سبع مواضع اصل ممكن تزهر على سبع مواضع بس مش على الارض. اومال ايه؟ المقصود من السجود التسليم ده بقى بالنسبة للمسلمين بقى يبقى بالنسبة لغير المسلمين السجود بالنسبة لهم يبقى ايه ها؟ يقر بوحدانية الله ويدخلوا الاسلام. ده السجود. واذا قيل لهم اسجدوا للرحمن. تعالوا اسجدوا
يعني ايه؟ سلموا لله بالوحدانية. انخلعوا من الشرك اللي انتم عايشين عليه وفيه طب المسلمين بقى يعملوا ايه المسلمين في السجون؟ السجود للمسلمين مش زي ما باقول لك كده انك تسجد. سجدة التلاوة دي سجدتها
لم تسجدها لا شيء عليك اصلا. القرآن لا يعني هزا ابدا. لا يعني هزا ابدا يبقى واللي يفهم كده يبقى فهمه قاصر ومريض السجود في القرآن التسليم والخضوع سلم وتخضع وتخشع. يعني ايه؟ تسلم وخضوع وخشوع. لايه؟ لايه؟ لايه؟ قال رب العزة في سورة السدر
نفسها انما يؤمن باياتنا اي ايات بقى؟ ها؟ جميع الايات ولا ايات السجدة؟ جميع الايات انما يؤمن باياتنا الذين اذا ذكروا بها بمين؟ اللي هي قد ايه كل القرآن من اول الفاتحة لاخر سورة الناس. انما يؤمن باياتنا الذين اذا ذكروا
بها خروا سجدا. لمين؟ واضح كده؟ خروا سجدا. خروا سجدا للي انزل الايات اللي هم مآمنين بها. خروا سجدا وسبحوا بحمد ربهم وهم لا يستكبرون يبقى هنا جميع الايات. الله! يعني لما اسمع ايات الربا اسجد اقول لك ايه البدعة دي! وفي
هنا لا في سجدة في سجدة مش سجدة تلاوة انما في سجدة لمن انزل بنص اية السجدة اللي في سورة الايه؟ اللي في سورة حصر وقصر. حصر وقصر انما انما يبقى نزل دي على غيرهم لأ. يبقى اللي ما اللي ما بيخروش سجادا لايات الله
بها مش مؤمنون. ان ما كانوش مؤمنون الايمان الكامل يبقى فيه نقص. المؤمنون الايمان الكامل اللي خروا جدل وسبحوا بحمد ربهم وهم لا يستكبرون. يبقى الايات المقصود منها ليست ايات السجدة يا اخوانا والله والله
ليست ايات السجدة لان ايات القرآن بيقول كده يؤمن باية الله! ده هو لو القرآن خمستاشر اية سجدة ولا بتاع خلاص خلصوا القرآن. لأ القرآن كله جميع الايات. جميع الايات تزكر بها الذين اذا ذكروا بها. اذا ذكروا بها خروا
اي خشعوا وخضعوا واستسلموا ونفذوا ما في الايات اللي بتزكرهم اذا ذكرت المرأة بايات تحريم التبرج. تسجد يعني ايه تسجد؟ تخشع وتخضع وتترك التبرك خلاص. كأنها اول مرة بتسمعها. ليه ما هي موجودة قبل كده؟ وهي حفظاه. يبقى لم تخر ساجدة
يبقى مش مؤمنين بالايات. مش مؤمنة كده بالايات. ان كانت مؤمنة بان هي ايات في المصحف الايات مش في قلبها ولا لا في جوارحها ولا لها علاقة بها اصلا. اذا سمع المسلم ايات تحريم الربا خشع وخضع كأنه سجد
كأنه سجن. زي الصحابة لما سجدوا كده يا اخوانا لما سمعوا ايات الخمر سجدوا. سجدوا مش كل واحد قام مكفي كده وعمل سجدة تلاوة. لأ سجدوا يعني ايه؟ قطعوا الارب الخمر سالت مطرح ما هم قاعدين. خلاص انتهينا. هو ده السجود. لما
قالت لهم الايزو ازا زكروا بها لما قالت لهم الايات انتهينا فهل انتم منتهون؟ قالوا انتهينا هو ده السجود. نفس الكلام تحويل القبلة. الراجل يقول لهم الصحابي يقول لهم على باب المسجد. الا ان القبلة قد حولت. او الرسول صلى الى الكزا
وهم بيصلوا هو ده السجود. استداروا. ادوا وشهم للقبلة على طول. طب ما تكملوا الصلاة. كملوا الصلاة والصلاة الصحيحة لو كملت على القبلة القديمة. يعني الصلاة تمت على القبلة دي ما الصلاة صحيحة. ما تكملوهاش. هو ده السجود
السجود لما يجي لك نص طب افرض انا عارف النص. بس مسلا ما بيطبقوش. وبعدين واحد مخلص اتك علي وام ارسني قرصة كده بالنص. يبقى هي نفس الاية كده. اذا ذكروا بها. انما يؤمن باياتنا الذين ايه
اذا ذكروا بها خروا سجدا هو ده ده السجود يا اخوانا. انما مش زي ما بقول لك كده في الخمر سجدوا سجدة تلاوة لأ سجدوا السجود المنصوص عليه. زكروا بالايات خلاص انتهينا
وخلاص انتهينا انتهينا. انتهينا خلاص نفس الكلام ان امها الصحابيات لما نزلت ايات الحجاب. الصحابة رجعوا قالوا لهم ده فيه اية بتقول كزا. صبحوا الفجر مش استنوا تاني يوم ايه الفجر غربان غربان ورا الرسول عليه الصلاة والسلام. اسود في اسود ما فيش خلاص. هو ده السجود
مش نستنى لما نعمل ايه وطب لما نقتنع ده اصل عندها كرشة نفس ده عندها ربو ده الدكتور بيقول لها يبقى عمرها ما عمرها ما هتسجد كده كانت لابسة النقاب وبعدين الدكتور قال لها شيليه من على وشي. بركة يا جامع ودكتور بقى وحد بيعرف احسن من الدكتور
وكله كلام مساكين في مساكين امال الطب ما كنش لما لما كان ايام الكورونا ما كانش اللي موجود ليه؟ ما كانش فيه كرشة نفس ليه ها الكل متكمم ليه ؟ عشان خايف عشان لا يموت. انما ننفز اوامر ربنا ربنا سبحانه لا لا لا. يبقى هنا السجود يا اخوانا
السجود هو الخشوع والخضوع وتنفيز الاوامر. هو ده السجود سجدة التلاوة دي سجدتها ام لم تسجدها صلاتك صحيحة ولا اثم عليك. تؤجر لو سجدت. انما الاساس ان ان تسجد لايات الله من اول الحمد لله رب العالمين لحد ومن الجنة من الجنة والناس. كل ده تسجد له
تنفز هو ده السجود. بعد زلك قوله تعالى تبارك الذي جعل في السماء بروجا وجعل فيها سراجا وقمرا منيرا. تبارك جت لنا تاني دي المرة الايه ها؟ تبارك التانية ولا التالتة؟ التالتة. اخر اخر يعني اخر
تبارك في سورة تبارك او في سورة الفرقان. تبارك الذي جعل في السماء بروجا وجعل فيها سواجا منيرا وهو الذي جعل الليل والنهار خلفة لمن اراد ان يذكر او اراد شكورا. ازكركم برضه بمعنى تبارك
فعل ولا اسم ولا ايه تبارك. تبارك نسيتوا يا اخوانا تبارك. هات العصاية يا علي. تبارك. اسم ايه تبارك فعل ماض ولا يطلق الا على رب العالمين فاعله هنا معنا في الاية مين؟ الاسم الموصول. تبارك الذي تبارك الله. ولا تطلق الا مقرونة برب
رب العالمين لا يقول لا نقول تبارك الرسول ولا تبارك فلان ولا تبارك انس ولا تبارك جن. تبارك الله تبارك الله فعل ماض وفاعله الاسم الموصول اللي معنا الذي جعل في السماء بروجا وجعل فيها
سراجا وقمر تبارك تعظم تعزم تعازم سبحانه وتعالى في زاته تعاظم في فاته تعاظم في افعاله. افعاله اتم واكمل. وكل شيء. كل شيء تبارك فيه رب العالمين. وهنا تعال تبارك فيها معنى تعالى
وزيادة تبارك يعني تعازم وتعال تعالى فيها معنى تعالى بس من العلو والعزمة. اما تبارك علو مع بركة مع بركة بركة لمين؟ تبارك رب العالمين فيشرع الخير لعباده. تبارك وتعاظم فيرضى لعباده
الايمان ويكرههم الكفر ها تبارك وتعازم سبحانه وتعالى يسر للعباد. كل موضع فيه تبارك فيه تحس فيه بركة نازلة فيه خير فيه شيء رب العالمين شرعه للعباد فيه خير للناس. في كل موضع فيه ايه؟ تبارك
تبارك تبارك يريد الله بكم اليسر ولا يريد بكم العسر. تبارك بركة منه سبحانه وتعالى. والبركة خير في تزايد والعطاء في تزايد لا حد له ولا يحصى ولا يحصى. ها تبارك الذي تبارك الذي
جعل في السماء بروجا وجعل فيها سراجا وقمرا منيرا. كلها فضائل اهي بقى وخيرات في السماء بروجا وجعل فيها سراجا وقام ربنا. تخيلوا كده فعلا لو السما ما فيهاش حاجات من دي خالص. والله العزيم الحياة ما تستقيم اصلا. ما
ما فيش مش هتلاقي خير هي هي لازم تبقى كده تبارك الذي جعل في السماء بروجا وجعل فيها سراجا وقمرا منيرا قال ابن كسير في السماء بروجا قال الكواكب العظيمة الكواكب الضخمة قوي دي ماشي. يعني نقل عن المفسرين مجاهد وغيره يعني
وقيل القصور في السما للحراسة فيه في السما قصور قصور للحراسة لحراسة السما حراسة السما ليه؟ فيه جن فيه بلطجية فيه لصوص هيقربوا من السما يعملوا ايه؟ ما يقدروش يضروا حاجة ما يقدروش ما يقدروش يضروا
انما يعملوا ايه؟ يسرقوا اخبار يشوفوا اي معلومة يجيبوا اي حاجة. طب هتفيد بايه؟ يضحكوا به على الناس. الناس اللي قاعدين منتظرينهم النكر النكر الناس اللي شبعت بالوحل واشربت قلوبها الوحي مش محتاجة دول اصلا. مش محتاجة دول. فيبقى قال لك جعل في السماء بروجا يعني قصور
حراسة دي حراسة السما او كواكب عزيم ولا مانع للقصور برضو تبقى نفسها للايه؟ للحراسة ونجمع بين الاقوال. قال تعالى ولقد زينا السماء الدنيا بمصابين زيناها بمصابيح دي احنا مش حاسين بالكلام ده الكهربا عندنا والدنيا عندنا والعملية رايقة ومش محتاجين المصابيح اللي فوق دي لكن في ناس محتاجينها اشد
للاحتياج ناس بتسيب بقى الحضارة وبتسيب العمران وتمشي في الضلمة محتاجة لايه ها؟ المصابيح دي بقى محتاجة المصابيح دي عشان يعرفوا يمشوا سفينة طالعة مسلا من من لندن مسلا ورايحة رايحة امريكا
هتمشي في الاطلنطي وييجي عليها الليل والدنيا هتضلم ها محتاجة امشوا في الصحراء دول بقى دول يحسوا بقى. زينا السماء الدنيا بايه؟ زي ما المصباح ده بتنوره عشان ينور لك الاوضة ويوريك كزا
هي دي المصباح. المصباح للناس محتاجينه. احنا اه مش محتاجينه لان يعني ما بنتحركشي. انما هو بيمشي في اماكن مزلمة بالليل وبالنهار واخد بالك فهو محتاج المصابيح دي تنور له. جعلنا في زينا السماء الدنيا بمصابيح وجعلناها ايه؟ ها؟ الشيطان رحيم
يعملوا ايه؟ ازا بقول لك كده بلطجية حرامية. ها كدابين نصابين يروحوا يعوزوا يجيب اي حاجة. عشان يقولها لواحد في الارض ويقول لك ده حصلت ما هو اصل الفتنة تيجي ازاي؟ يعني لو قلنا لو هو كل الكلام اللي بيوحيه لقرينه من الانس كدب في كدب في كدب. ما فيش ولا كلمة
طبعا مش هياخد منه حاجة تاني لان اللي بيقوله كله ايه؟ ما هو الناس لكن لازم يجيب حتة ايه؟ حتة كده عشان عشان تعمل شغل عشان تعمل اه حواليها كدب اه بس لازم تبقى في حتة يقول لك
اه صحفي حصل كزا كده يعني. ورجوم اللي يشهدوه طبعا دول لازم ايه؟ يرجموا عشان يبعدوا عن الايه؟ عن السماع. وقام رموا ليرا قمر معروف مدير له دور بقى في الحياة في الزراعة وفي الملاحة وله ادوار كتير جدا. احنا طبعا مش حاسين به لان آآ زراعة
خلاص بيروح الغيط آآ اكل شرب بنروح نجيب العيش بالفرن كل حاجة فعلا مش حاسين بالايه؟ مش حاسين بان هو مفيد يعني القمر مفيد يعني لأ لأ دي مفيد وقمرا منيرا. وهو الذي جعل الليل والنهار خلفة خلفة. يخلف احدهما الاخر
اللي يخلف النهار والنهار ليه؟ يا سلام! لان احنا محتاجين الاتنين. محتاجين محتاجين الاتنين للحياة. ومحتاجين الاتنين للطاعة للطاعة. العمل اللي انت ما لحقتش تعمله بالليل لان المفروض تعمله بالليل مشي الليل. تعمله امتى
بالنهار سبحان الله حتى اعمال الطاعة نفسها اعمال الطاعة لما هنا الرسول عليه الصلاة والسلام يقول لنا في الحديس اللي رواه ابو موسى الاشعري قال ان الله عز وجل يبسط يده بالليل ليتوب مسيء النهار ويبسط يده بالنهار ليتوب ايه
مسيء الليل حتى تطلع الشمس من مغربها. وعمر دخل المسجد فصلى صلاة الضحى في طوره طول ما صلوا الضحى فطول مش مسجد لأ هو بيصلي الضحى فطول. فقيل له صنعت اليوم شيئا لم تكن تصنعه. طولت
او في الضحى ليه النهاردة يعني؟ فقال انه بقي علي من وردي شيء فاحببت ان اتمه ورد واما ورد صلاة او قراءة له ورد وموازب عليه كل ليلة. ففاتت الليلة خلصت وايه؟ ما
الورد فبيخلصوا بايه؟ بالنهار. خلفة خلفة ربنا جعل عشان اللي ما تقدرش تعمله هنا هتعمله هنا وخلفة رب العزة الزنوب اللي انت عملتها بالنهار يغفرها لك بالليل واللي عملتها بالليل يغفرها لك بالايه
بالنار. سبحان الله! اه. جعل الليل والنهار خلفة لمن اراد ان يذكر او اراد ايه؟ شكر كورة اللي عاوز يشكر ربنا يجتهد. طب بالنهار كان فيه شغل وفيه معايش وانت عاوز تشكر ربنا. وتزكر يقوم يجيب لك الايه
الليل قم بقى اشتغل قم قم اشتغل ازكر ربنا واشكره. طيب هتنام شوية ويطلع النهار هتجتهد في المعايش وتدور على لقمة عيشك. عاوز برضو تشكر ربنا تزكر يقوم يجيب لك الايه؟ الليل وهكزا. وعباد الرحمن الذين يمشون على الارض هونا
واذا خاطبهم الجاهلون قالوا سلام الى اخر اوصاف عباد الرحمن. طبعا في الاوصاف دي في حاجات بتتخيلها زي جمل اعتراضية او تفسير لاشياء او زيادة بيان للشيء. انما في العبادة الرحمن يعني موجودة في مجموعة الايادي بس جواها او بينها كده ايه ها ايات مش مش من صفات عباد الرحمن
فناخدهم بقى صفة صفة كده حتى يعني يتم الله سبحانه وتعالى علينا النعمة. عباد الرحمن الاول كده وعباد رحمة. نسأل الله ان يجعلنا من عباد الرحمن. ليه؟ عباد الرحمن يا اخي. كان الاخ بيسأل مرة قبل كده عن شهر الله
قال محرم ايه اشمعنى يعني المحرم اسمه شهر الله؟ هو اختصاص من الله للشهر. ليه؟ الله اعلم. هو الرسول قال افضل الصلاة بعد الفريضة صلاة الايه؟ الليل. الليل. وافضل الصيام بعد رمضان شهر الله
الله سبحانه وتعالى يخلق من يشاء وايه؟ وان يختار. زي ناقة الله ناقة الله وسقياه. الله! طب ما هي كل النوق لمين؟ لله. اشمعنى الناقة دي؟ هو ربنا سبحانه وتعالى اكرمها وشرفها واضافها اليه
جميع النوق اللي على وجه الارض هي لله اللي خلقها الله سبحانه وتعالى. اشمعنى ناقة صالح اللي اتقال عليها ايه ها؟ ناقة. كزلك نفس الكلام شهر الله. هنا نفس الكلام عباد الرحمن
اخترهم عباد الرحمة. طب ليه؟ لان هم عملوا حاجات تؤهلهم للاختيار. اجتهدوا عشان يؤهلوا الاختيار وعباد الرحمن. باستقراء ايات القرآن واحاديس سيد الانام تبين ان العباد ان العباد قسمان. العباد نشفهم دول كلهم انس وجن قسما. قس عباد
لله وقسم عباد لغير الله هو ما ينفعش يبقى ينفع هنا وهنا هو يا عبد الله يا من عباد الايه؟ غير الله. القسم الاول عباد الله عباد الله عباد لله بالخدمة والطاعة والاخلاص
عباد عبد عبد مخلص زما سيده بيقول له بينفز. ما بيهربش من سيده عبد اخلص وفي. اكيد سيدنا يوسف منهم ولا مش منهم؟ ها؟ شاريينه بفلوسهم شاريينه بفلوس وما عهوش فلوس يعتق نفسه
وربما لو معه ويديهم ما يرضوش ياخدوا منه مش عاوزين. عاوزينك انت عاوزينك انت. كان مخلصا ولا مش مخلصا. مع انه اصلا هو عبد لمين؟ لله اصلا. لكن عمره ما كان عبد
لهم الا ان هم بس اشتروه بفلوسهم فهو عندهم بس. انما عبد لهم ابدا. ولزلك لما تقرأ صورته والفيا سيدها لدى الباب والفاي لها لدى الباب ولو تتزكروا واحنا بنتكلم عن قصة سيدنا يوسف اصلا الكلام ده قيل بالتفصيل. ارجعوا لها واسمعوها. ولا ايه
الفيا سيدة ما يقولش ايه ؟ لأ. هم دي لأه بس ده هو سيدها هي بس. انما سيدي يوسف لأ مش سيدي يوسف واضح ولا مش واضح؟ اه فهنا العباد القسم الاول عباد لله. عباد لله بالعبادة والخدمة والاخلاص لله عز وجل. ولزلك
فربنا زكره منهم كتير وفي مواضع كتيرة في القرآن. واذكر عبدنا ايوب. وعن نوح انه كان عبدا شكورا نزل الفرقان على عبده الحمد لله الذي انزل على عبده الكتاب. فوجد عبدا من عباده
اللي هو مين؟ الخضر عليه الصلاة والسلام. واوعى تقول غير كده الخضر عليه الصلاة والسلام واضح ولا مش واضح؟ نبي نبي وهذا الكلام غصة في حلوق الملايين. بس هو النبي شاؤوا ام ابوا. وجد عبدا من
لعبادنا فوجد عبدا من عبادنا اتيناه. ان عبادي ليس لك عليهم سلطان كونوا عبادا لي في سورة ال عمران ما فيش حد ربنا سبحانه وتعالى اعطاه الكتاب والنبوة وقال للناس كونوا عباد
ما كان لايه؟ لبشر ان يؤتيه الله الكتاب والحكم والنبوة ثم يقول للناس. ان عبادك منهم المخلصين وعد الرحمن عباده بالغيب. وعباد الرحمن الذين يمشون على الارض اللي هي الاية اللي معنا دي
بعبادي ليلا. كل دول ايه ها؟ عباد لله. وعباد للرحمة. القسم تاني بقى عباد للدنيا عباد للدنيا عبيد للدنيا واعراضها بقى باللي فيها. بعربياتها بارصدتها بمصانعها عامل للدنيا باللي فيها. وعاكفين على خدمتها
ليل ونهار وهم دول اللي الرسول قال عليهم في الحديس المشهور والمعروف عن ابي هريرة رضي الله عنه قال رسول الله صلى الله عليه تعس عبد الدينار لا اله الا الله
مش عبد الله لأ تعس عبد الدينار. وعبد الدرهم. وعبد الخميصة. ان اعطي رضي. وان لم يعطى ساخط تعس وانتكس. واذا شيك فلا انتقش. طوبى لعبد اخذ بعناء فرشه في سبيل الله
اشعث رأسه مغبرة قدماه. ان كان في الحراسة كان في الحراسة. وان كان في الساقة كان في الساق ان استأزن لم يؤزن له. وان شفع لم يشفع. يعني طوبى لعبد متواضع عبد
دي مش مشهور مش معروف اوي. حتى لدرجة انه لو استأزن على ناس دقوا الباب عليهم. فلان مين؟ انا فلان. يسكتوا. يعني ايه ها؟ ما فيش اتفضل طيب راح لمع واحد في موضوع شفاعة في الجواز في اي حاجة يقول انا جاي مع فلان يعني ايه انت؟ انت مين انت
اشعس اغبر وطبعا بيجاهد في سبيل الله وكده. الشاهد عبد الدينار والدرهم دول مش عباد لمين ها؟ مش عباد للرحمن. يبقى وعباد الرحمن اللي في خدمة الرحمن اللي في خدمة الرحمن
ما بيفروش من هزه الخدمة. وياما ناس بتفر ومسلمين برضه. فانت بقى ان كنت عاوز تبقى مع عباد الرحمن ما تفرش اوعى تفر من سيدك. سيدك بيقول لك تصلي الصلاة في وقتها. يبقى لازم تسمع كلام سيدك
ولا ايه؟ لان انت لو عبد سيد من البشر ما سمعتش الكلام هيجلدك ويضربك. طب هفر منه واسيبه يبقى ده اسم تاني خالص العبد الابق ده اتفركش يبقى لازم تسمع الكلام
لما تتجوزش الا بازنه ، حتى الجواز ما تتجوزش الا بازنه اتجوزت يعني ممكن تتجوز بدون اذن ابيك انما ما تتجوزش بدون ازن سيدك. واضح؟ اقتربت. بازن ابيك ممكن تتجوز بدون ازن ابيك
طالما ان الزوج يعني لا غبار عليها وكده ممكن تتجوز بدون ازن. انما سيدك لأ. ما تملكش. ما تملكش. فما بالك بقى قال لو كان رب العالمين هو سيدك كما في الحديس السيد هو الله
السيد هو الله. فبعباد الرحمن اللي متفرغين لخدمة الرحمن وطاعته ويخلص في زلك هم دول. كلمة عبيد تطلق على الاتنين على الاتنين بس غالبا بتطلق على عبيد الناس في الغالية. بس هي تجمع الاتنين. عبيد تجمع الاتنين. لان رب العزة قال وما ربك
بظلام يبقى دخل الطائعين والايه؟ والعصاة. عباد الرحمن لو عملوا حاجة منظلموش لازم ياخدوا حقهم وزيادة. وعباد الشيطان وعباد وعبيد الناس لو عملوا حاجة برضو سواء صالحة او غير صالحة ما ينزلوش
وعلشان كده ايه لما لما الاية جمعتهم الاتنين مع بعض قال وما ربك ايه؟ لما ربنا فرز عباده عن التانيين قال وعباد الرحمن. واضح كده؟ يبقى لفظ عبيد هه بيشمل الاتنين. يشمل الاتنين. اما عباد الرحمن هم
الرحمن خلاص هم عباد الرحمن. هم. فيهم بقى هنا كم خصلة او كم صفة؟ ثلاث عشرة صفة تلتاشر صفة من صفات عباد الرحمن. مهم جدا يتخلق بالصفات دي ونتصف بالصفات دي
اول صفة يمشون على الارض هونا يمشون على الارض هونا بالتواضع لا يتكبرون. برفق وسكون. العلم ماليهم والحلم ماليه كده متواضعين متواضعين كده. في هدوء يمشون على الارض هونا بس برضه الهون ده لازم تعرف له ضابط مش آآ ما يوصلش لحاجة وحشة كده يعني. في الحجة الوداع سيدنا
النبي كان بيحج وهو جاي من عرفة سيدنا عبد الله ابن عباس يقول ايه؟ يقول فسمع النبي ورأى وزجرا شديدا وضربا وصوتا للابل. جايين من عرفة رايحين مزدلفة. فماشيين بقى بسرعة كده يعني. الزجر للابل يلا يلا كده وهي مسلا تخبط على الجمل عشان او الناقة عشان
امشي بسرعة. فقال رسول الله صلى الله عليه وسلم ايها الناس عليكم بالسكينة يمشون على الارض ايه ها؟ هونا. فان البر ليس بالايضاع يعني بالاسراع البر السكينة فان البر ليس بالايضاع عن المصباح كما في قوله تعالى اوضعوا خلالكم يعني اسرعوا خلالكم في الفتنة. ولا
اوضعوا خلالكم يبغونكم الايه؟ الفتنة سورة التوبة يبقى البر ليس بالايضاع يعني ليس بالاسراع. يمشون على الارض ايه؟ هونا. والمشي هونا يكون خلي من تصنع الورع. فيه ناس بتتصنع الورع. وخشوع النفاق
هو مبتلى بنفاق بس بيتزاهر بالخشوع يتصنع الورع وخشوع النفاق. المشي هونا يكون خالي من التماوت. ما تمشيش موت مشي كده سيء. كانك ميت ما بتمشيش اصلا لأ مع السكينة والتواضع تمشي كمشي الرسول عليه الصلاة والسلام
ليكن الرسول صلى الله عليه وسلم كما يقول سيدنا علي بيوصف فيه يعني لم يكن بالطويل ولا بالقصير. يقول ازا مشى تكفأ تكفأ كأنما ينحط من صبب. الواحد لما يكون نازل من حاجة عالية لواطي تلاقيه نازل ايه
واضح كده؟ هي كانت مشية الرسول كده وهو ماشي مستوي اصلا هو مش مستورس فيه دفع كده. وتطوى له الارض تطوى له الارض. يقول ازا مشى تكفأ كتكفؤا كانما ينحط من صبب يعني من مكان عالي. لم ارى قبله ولا بعده مثله صلى الله عليه وسلم
ماشية مش سريعة كده همجية لأ فيها نشاط فيها عزة فيها اعتزاز بالنفس. الرسول عليه الصلاة والسلام زود الجرعة دي لما كان جاي يطوف قاعدة تراقب اللي هو ده اسمه ايه بقى في الطواف اسمه ايه ها؟ ها؟ لأ. الرمل للطباع انكشف الكتف الايمن
في صحة في خير في البدن كشف الكتف الرمل تقارب الخطى والاسراع ان انا في انهي حصة؟ فينا صحة؟ مش نفس مكروش وقلبي تعبان ورئتين خربانين. لأ في صحة. مطلوب. مطلوب
هو اصله مشيته كده. فزود العيار ده فين؟ عشان يري مين؟ يري قريش. فالشاهد يعلمنا برضو الاية تقول يمشون على الارض هونا والرسول يقول لك الهون ده برضو له ضابط
ما تبقاش بقى ماشية واحد ميت كده لأ. ازا اقيمت الصلاة فلا تتوها وانتم ايه؟ تسعون. تجروا لأ تجروش. واتوها وانتم تمشون. وعليكم ايه؟ اللي هي يمشون على الارض ايه؟ هونا. ما تجريش بس تمشي ماشية كده فيها همة فيها نشاط. اه فما ادركتم فصلوا وما فاتكم
وفي ايه؟ يبقى المشي هونا دون اسراع مفرط. اه كان عمر ابن الخطاب كما يروى ابن كسير يسرع جبلة يعني عمر هي مشيته كده اصلا. يقول لك ازا مشى اسرع وازا ضرب
باوجع وازا تكلم اسمع كده حاجة كده حاجة تملا العين حاجة فيها اعتزاز بالدين شخصية كده متكاملة متكاملة مش حاجة يتماوت كده. لزلك رأى شابا يمشي رويدا ماشي كده يعني ايه؟ ايه يا ابني اللي انت عامله ده؟ قال فما بالك
اانت مريض؟ قال لا يا امير المؤمنين مش مريض. طب ما تمشي مشي الشباب يا ابني. هونا برضو بدون ايه تهور اه قال فعله بالدرة لما سأله انت مريض ربما يكون مريض. قالوا لا ده انا سليم. قام ضاربه بالدربة
وامره ان يمشي بقوة يبقى المراد بالمشي هونا يعني بالسكينة وقار في اعتزاز بالنفس مش كبر وتمشي مشي نشيط كده يعني. هم. يمشون على الارض اه هونا يمشون على الارض هونا. الصفة الثانية واذا خاطبهم الجاهلون قالوا ايه
سلامة. يا الله ده احنا محتاجينها قوي قوي دي يا اخوانا. وازا خاطبهم الجاهلون اللي راكبين عربيات واللي راكبين تكهاتك واللي ماشيين على رجليه مولد مولد ازا خاطبهم الايه؟ الجاهلون. ما هو انت كل حتة هتلاقي فيها ايه؟ جاهلين. كل حتة هتلاقي فيها
يهدأ الجاهلية. الصفة دي بتتجلى احلى ما تتجلى عندنا في القرآن في سيدنا ابراهيم سيدنا ابراهيم تصرف سيدنا ابراهيم مع ابيه اكبر جاهل في الدنيا كلها هو ابو سيدنا ابراهيم ده. اكبر جاهل
انا لما شفت زيي هو ده اللي اعرفه في القرآن اكبر جاهل اشد من فرعون. لان فرعون كان يعني ايه؟ يسرف او يتحامق مع مين؟ مع مش واحد مش ولاده
مش ابنه. هو فرعون والله موسى اتربى عنده بس مش ابنه. انما دي مع ابنه ويقول له لان لم تنته لارجمنك واهجرني مليا شفت بقى؟ قال ايه؟ سلام عليك. معقول؟ ايوة. سلام عليك
استغفروا لك ربي انه كان بي حفيا. اقول لكم احسن حاجة نطلع ولادنا من الكليات والمدارس ونريح دماغنا. ولا نسيبهم يكملوا ها سبهم يكملوا نسيبهم يكملوا وندعي لهم بالهداية. مش كده ندعي لهم بالهداية. شنو حاجة عن الكلام
حسوا بحاجة زي كده والله العزيم يا اخواننا ياما الاباء بتشتكي مرة الشكوى. تسمع العجب العجاب من اللي اولاده من الاولاد بيعملوه في اهاليهم مسلمون مسلمون. سلام عليك. طب وازا خاطبهم الجاهلون
قالوا سلامة ابوك مش جاهل يا ابني لا هو في نزره جاهل ممكن امه في نزره جهلا. لان ولد بيعرف يخش على المواقع وعارف الدنيا وبيفك وبيربط وحاجة علامة علامة. فابوه جاهل دقة قديمة وامه جاهلة دقة قديمة. طب يا راجل قل سلاما. مش كده
كده ولا ايه؟ قل سلاما. بس الكلام ده طبعا ما بيدرسش لا في كليات ولا في مدارس. ما فيش الكلام ده اصلا. والكلام ده ان كان يعني في جزء من جزء من مسجد. ما هو الكلام اللي ما بندرسش في المدارس هي في مادة اسمها اخلاق في المدارس اصلا؟ هي في اخلاق في المدارس ما فيش
في حتى التربية الدينية راحت فين ؟ لها كتب لها موجودة دلوقتي التربية الدينية. الى الله المشتكى. فابوه بالرجم قمة في الجهل. الواحد يفرح ان ابنه كويس وناضج وعائد فيه خير كده يفرح. انما لما يكون ابنه بالشكل ده ويقول له لارجمنك
هموتك. طب ليه انا عملت فيك ايه ؟ اه واهجرني مليا يعني زمنا. مش عاوز اشوفك اصلا. ابوه يهدده بالرجم وهو يقول قل له سلام عليك. وايه كمان ؟ مهمة جدا. مهمة جدا اخلاق عباد الرحمن دلوقتي. ليه
يا اخي انت مش عاوز تفتخر انك من عباد الرحمن. ليه ليه؟ ليه عاوز تاخد حقك بدراعك؟ وتبين انك يعني واد فتوة ما هو دي المصيبة وازا خاطبهم الايه؟ الجاهلون قالوا
ما هو ان قال سلاما يبقى ضعيف وان قال السلام اني مش عارف ياخد حقه. وان بس الاية بتقول قالوا سلاما لا بتقول قالوا سلاما لا وسلاما ايه هيستعبطني اهو كده. هي دي مربة الفرس
وقل لعبادي يقولوا التي هي احسن ان الشيطان ايه؟ يعني ما هو عاوز دي. واكيد طبعا شفتم الحاجات الحوادس اللي حصلت في البلد عندنا لو القتل والحاجات دي لان هم ايه ما قالوش ايه ها؟ ما قالوش سلامة. ما قالوش سلامة. لو قالوا سلامة كان الموضوع انتهى من ساعتها وخلاص. لا
كبر كبر كبر كبر. اه وازا خاطبهم الجاهلون قالوا سلاما جاهلون وزي ما بقول لك انا ادارة بين التكاتك راكبين العربيات فتح يا اعمى. قل سلاما. قل سلام. قل له سلام عليكم
وخلاص ياه ابليس لأ مش هيعجبه الكلام ده عاوز حاجة تاخد حقه. تدي له اغنيتين تكسر له حاجته. وهكزا ولزلك يعني كسر لان اصلا السلام اصلا يا اخوانا هرب من حياتنا بصرف النزر عن كلام الجاهلين
السلام اختفى بمعنى ايه؟ والله العزيم يا اخوانا انا بشوف ناس وجها لوجه كده وعارفك انت فلان نقول لك سلام عليكم بنكسروا ايديكم. عشان السلام اختفى من حياتنا. فازا خاطبهم الجاهلون مش هيقولوا ايه؟ لانه اصلا السلام
اختفى اصلا. والرسول عليه الصلاة والسلام حزر من كده وقال كده. قال بين يدي الساعة تسليم وفي رواية سلام المعرفة. تسليم الخاصة يعني تسلم تلقي السلام على اللي انت على اخص
الناس قريب منك وانت عارف. او سلام المعرفة. فعشان السلام اختفى من حياتنا اصلا بينا وبين بعض كمصلين وكزا كزا اختفى من الواقع العملي. فهتيجي ازاي ازا خاطبهم الجاهلون قالوا ايه؟ مش هتيجي
ان هو اصلا من غير خطاب جاهلين ما فيش ايه؟ ما فيش سلام. ولزلك عبدالله ابن السلام بيروي الحديس ده شيء عجيب. بيقول لما قدم رسول الله صلى الله عليه وسلم المدينة. انقفل الناس الي عن اصبعه كله راح بقى يشوف الرسول ويقابل الرسول كده يعني
وقيل قدم رسول الله صلى الله عليه وسلم فجئته عبدالله بن سلام بيقول فاجئته في الناس على الاسلام ولا الكفر لسه على الكفر. اهو العالم من علماء اليهود. فجئت في الناس لانظر اليه
طبعا الرسول مش مانع بقى يعني مش مسلا يجي للمسلمين بس واليهود لأ ما حدش يجي لأ سايب كله ييجي الكل ييجي والكل يشوف الرسول على الطبيعة عليه الصلاة والسلام
اسأل الله ان يرزقنا رؤيته دنياه في الدنيا والاخرة. اللهم امين. فجئت في الناس لانزر اليه. فلما ما استبنت وجهه. بصيت لوجهي كده عرفت ان وجهه ليس بوجه كذاب. الله! هو وجه كذاب بيبقى معروف
معروف عند اهل الفراسة عبدالله بن سلام ممكن يكون قاري ودارس ويعرف الوجوه واهل الفراسة يعرفوا برضه وجوه الكذابين. يعرف الوجه ده وجه كذاب ومنافق وكذا وكذا. عرفت ان وجهه ليس بوجه كذاب. سبحان الله! نور ربنا قذفه في قلب مين؟ عبدالله ابن سلامة
فبيقول بقى الكلام ده الحديس ده رواه بعد ما اسلم. فكان اول شيء تكلم به ان قال يا ايها الناس سبحان الله! اول شيء تكلم به اول شيء لا اله الا الله ايوة يا ايها الناس افشوا السلام. واطعموا الطعام
بالليل والناس نيام تدخل الجنة بسلام. يبقى هنا وازا خاطبهم الجاهلون قالوا سلام المش فتلاقيها ابدا الا اما الناس تعمل ايه ها تفشي السلام. فهيصبح في حالة الجهل يقولوا ايه؟ يقولوا سلام. واذا خاطبهم الجاهلون قالوا سلاما. الدايرة ديت
واسعى وديقة في وقت واحد. يعني ايه؟ دايرة الجاهلين كبيرة جاهلين في العمل جاهلين في الشارع جاهلين في اي حتة في الاراضي في السوق الجهلة كتير. فازا خاطبهم الجاهلون في اي موقع من دول قالوا ايه ها؟ طب ما نضيقها شوية كده وندخلها البيت. تنفع
في البيت الدايرة ديت وازا خاطبهم الجاهلين قالوا سلمة؟ تنفع ولا ما تنفعش ؟ ساكتين ليه ولا هي الاية خصصت اماكن دون اماكن كامل. يعني لما تخاطب الزوجة زوجها وازا خاطبهم الايه
الجاهل قالوا سلام. افرض جوزها جاهل مسلا. جاهل بحق الرحم ومش عارف يعني ايه راحة وقال لها ما تروحيش عند امك مسلا يعني تقول ايه؟ تقول سلاما ولا تعمل ايه؟ ها؟ تقول سلاما. طب وبعدين
مش راحة كده ها انما تقول له ايه؟ هاروح غصب عنك. تبقى ايه؟ يبقى طالق عرفت بقى ادي جزء من من اية وازا خاطبهم الجاهلون قالوا سلاما. طب هو بيقول لها ما تروحيش هي لحزة غضب بيقول لها ما تروحيش والحكاية ولو كزا ماشي
ماشي ماشي حاضر اي سلاما دي يعني حاضر لا لا لا ازاي بقى؟ اومال هتبقوا عاوزة بالافراط يعني مع في بخصوص الاسرة نقول له وازا خاطبته الجاهلة خالص لا لا
لان الناس اصلا ما فيش حد هيعيش لوحده. فلابد الناس تعيش في جماعة ما فيش واحد يعيش لوحده. فالجهلة هيقابلوك في كل المواقع. انا باقول لك اوسع الدواير هيقابلك جاهلون. واضيق الدواير
اي ابرد برضه ايه ؟ جاهلون جاهلون نفس الكلام الجاهل ده ممكن يكون ابنك. ابنك ممكن يكون ابوك يخاطبك زي ما ابو ابراهيم كده ابو ابراهيم كده يعني افرض ان ابوك
قال لك ما حلقتش لحيتك هطلق امك. وارد ولا مش وارد؟ هطردك من البيت ما تدخلش. ويجيب فعل قفلوا ويحطوا في البوابة. ابوك كده جاهل ولا مش جاهل؟ جاهل. عاوز ايه؟ عاوز سلامة. عاوز
كلاما ابوك قال لك لو رحت صليت في المسجد الفلاني هطلق امك. جاهل عاوز برضو ايه؟ عاوز سلامة. حاضر. مش اروح المسجد ده دلوقتي شوية اروح في واحد تاني مسلا عاوز سلام سلام عليك يا ابي. شوف له هدية شوف له حاجة شوف لاخوه الكبير
شف الواحد صاحبه تكلمه. انما والله والله لاخد حبة غلى. يا اروح اصلي في الجامع ده هو ياخد حبة غلى هو مصمم وانت مصمم. ابليس يقول لك خلاص الحبة البسيطة خالص خدها يلا ورايح دماغك من القرف ده. تاخدها وخلاص
عشان ما نفزناش الايه ؟ اه. هي دي يا اخواننا الدايرة واسعة وديقة في نفس الوقت. بيوتنا محتاجة دي. محتاجة ازا خاطبهم الجاهلون قالوا سلام. سمعاه بيزنجر ويقولوا عليه الطلاق بالتلاتة. لو عملت كزا كزا كزا
يكون كزا تقول له هعمل. طب هو جاهل في في الوقت ده الجهل راكبه. المفروض نقول له ايه؟ حاضر اللي هي سلاما يا سلاما وهكزا. فالشاهد بعدنا عن هزه التعاليم والصفات الجميلة دي لعباد مين يا
اخوانا لعباد الرحمن. ارجع لخولة بنت آآ مش كده ؟ انت علي كزهر امي قالت سلاما انا هاروح اجيبها من عند الرسول وجابتها. جابتها ولا ما جابتهاش؟ جابتها ولا ما جبتهاش؟ هو دي
سلام هو ده السلام. قالت سلاما سابت له الحتة ومشيت. مع انه هي بتقول في بقية الحديس يعني ان هو خرج الى نادي قومه ورجع تاني يعني بعد ما قال لها انت علي كزهر امي طلع قعد شوية مع اصحابه هناك ورجع. فلما رجع عاوز يجامعها
نسي الايه المعوزة معها. قالت له لا انت بعد اللي قلته. قال لها تعالوا هيشدها بالعافية وبتاع. قال له يا شيخ كبير منه بسهولة يعني وزقيته وبتاع وراحت لمين؟ للرسول. دي دي اللي قالت سلامة. هو ده السلام. وازا خاطبهم الجاهلون
قالوا ده عباد مين يا اخوانا؟ الشيطان لازم يجي لك في الحتة دي بالزات ويتكلك عليها. يتكلك عليها من باب الضعف من باب الضعف انت ضعيف انت مش قادر هو مستعبطك هو كزا عشان هو مش عاوزك
نقول ايه؟ سلام. مع اني لو ما قلتش لا لو قلت سلاما ديت هتهزه. ويستحي ويندم ويطلب منك المعاتبة يعني ايه؟ يطلب انك تسامحه يعني يعاتب واخد بالك ويقول لك معلش انا ما كانش قصدي. صدقني
فالشاهد هي دي القضية. عباد الرحمن ازا خاطبهم الجاهلون قالوا ايه؟ قالوا سلاما. بعديها بقى حاجة تانية لان هم همتهم ومش فاضيين للخناقات ومش فاضيين للانتقامات الشخصية ومش فاضيين ومش فاضيين ومش فاضيين. لانهم يبيتون
ده ايه؟ لربهم ايه؟ سجدا وقياما. ما عندهمش وقت للناس الجهلة دي. وما عندهمش وقت بيعوه اه يبيتون لربهم سجدا وقياما. نسأل الله ان يجعلنا منهم. وصلى اللهم وسلم وبارك على نبينا محمد